Susafon

Susafon on vaskpuhkpillide perekonda kuuluv puhkpill. 

Pill loodi umbes 1893. aasta paiku Ameerika bändijuhi John Philip Sousa (kelle järgi see pill tollal ka nimetati) tellimusel. 

Pill loodi, et seda oleks seistes või marssides lihtsam mängida kui kontserttuubat.

Sarnaselt tuubale tekib heli, kui pilli resonaatortorus hakkab õhk võnkuma pillimängija huulte vibreerimise toimel.

Erinevalt tuubast on pill ringikujuliselt keerdus, et see sobiks mängija kehaga. Tänu kaasas kandmise mugavusele kasutatakse seda laialdaselt nii puhkpilliorkestrites, kui ka mitmesugustes teistes muusikažanrites. Susafonid olid algselt valmistatud messingist, kuid alates 20. sajandi keskpaigast on neid valmistatud ka kergematest materjalidest, nagu näiteks klaaskiud ja plastik.

pisi|vasakul|Susafonimängija Vabaduse väljakul XXVI üldlaulupeo rongkäigu ajal (2014)

Kategooria:Vaskpuhkpillid
Kategooria:Aerofonid